2024.gada 23.oktobrī Saistošie noteikumi Nr.SN\_\_\_\_/2024

Olainē

Apstiprināti ar Olaines novada pašvaldības

domes 2024.gada 23.oktobra sēdes lēmumu

(10.prot., \_\_\_.p.)

**Grozījumi Olaines novada pašvaldības domes 2023. gada 27. septembra saistošajos noteikumos Nr.SN21/2023 “Par materiālo palīdzību bārenim un bez vecāku gādības palikušam bērnam Olaines novadā”**

Izdoti saskaņā ar Pašvaldību likuma [44. panta](https://likumi.lv/ta/id/57255-par-pasvaldibam#p43) otro daļu, Ministru kabineta 2018. gada 26. jūnija noteikumu Nr. 354 “Audžuģimenes noteikumi” 78. punktu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 24.9, 24.10, 24.11,24.13, 24.14 punktu

Izdarīt Olaines novada pašvaldības domes 2023. gada 27. septembra saistošajos noteikumos Nr. SN21/2023 “Par materiālo palīdzību bārenim un bez vecāku gādības palikušam bērnam Olaines novadā” (“Latvijas Vēstnesis” 201, 17.10.2023., OP numurs: 2023/201.30) šādus grozījumus:

1. izteikt noteikumu izdošanas pamatojuma norādi šādā redakcijā:

“Izdoti saskaņā ar Pašvaldību likuma [44. panta](https://likumi.lv/ta/id/57255-par-pasvaldibam#p43) otro daļu, Ministru kabineta 2018. gada 26. jūnija noteikumu Nr. 354 “Audžuģimenes noteikumi” 78. punktu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 24.9, 24.10, 24.11,24.13, 24.14 punktu”

1. papildināt noteikumus ar 5.1 punktu šādā redakcijā:

“5.1 Noteikumu 14., 15., 22. un 23. punktā noteiktos pabalstus nav tiesības saņemt, ja tie ir piešķirti saskaņā ar citiem Olaines novada pašvaldības domes saistošajiem noteikumiem par sociālo vai materiālo palīdzību.”

Domes priekšsēdētājs A.Bergs

**Paskaidrojuma raksts**

**Olaines novada pašvaldības domes saistošajiem noteikumiem Nr.SN\_\_/2024**

**“Grozījumi Olaines novada pašvaldības domes 2023. gada 27. septembra saistošajos noteikumos Nr.SN21/2023 “Par materiālo palīdzību bārenim un bez vecāku gādības palikušam bērnam Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu projekts "Grozījumi Olaines novada pašvaldības domes 2023. gada 27. septembra saistošajos noteikumos Nr.SN21/2023 ‘’Par materiālo palīdzību bārenim un bez vecāku gādības palikušam bērnam Olaines novadā’’’’ (turpmāk – Saistošo noteikumu projekts) precizēs Olaines novada pašvaldībā spēkā esošos Olaines novada pašvaldības domes 2023. gada 27.septembra saistošos noteikumus Nr.SN21/2023 ‘’Par materiālo palīdzību bārenim un bez vecāku gādības palikušam bērnam Olaines novadā’’’’(turpmāk –saistošie noteikumi Nr.SN21/2023).  1.2. Saistošo noteikumu projektā ir iekļauti grozījumi, kas paredz:  1.2.1. precizēt Saistošo noteikumu Nr.SN21/2023 izdošanas pamatojumu:  Saistošie noteikumi Nr.SN21/2023 izdoti saskaņā ar Pašvaldību likuma [44. panta](https://likumi.lv/ta/id/57255-par-pasvaldibam#p43) otro daļu, Ministru kabineta 2018. gada 26. jūnija noteikumu Nr. 354 “Audžuģimenes noteikumi” 78. punktu, Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 27., 30., 31., 31.1 un 31.2 punktu. 2024. gada 4. maijā stājās spēkā Grozījumi Ministru kabineta 2005. gada 15. novembra noteikumos Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (publicēts: “[Latvijas Vēstnesis](https://www.vestnesis.lv/ta/id/343182-grozijumi-ministru-kabineta-2005-gada-15-novembra-noteikumos-nr-857-noteikumi-par-socialajam-garantijam-barenim-un-bez-vecaku-g...)”, 86, 03.05.2024., OP numurs: [2024/86.23](https://www.vestnesis.lv/url.php?id=343182) (turpmāk – MK noteikumi Nr.857), ar kuriem noteikts jauns MK noteikumu Nr.857 nosaukums (“Noteikumi par sociālajām garantijām un atbalstu bārenim un bez vecāku gādības palikušam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”), svītrota sadaļa ‘’VI. Atbalsts pilngadību sasniegušajam bērnam patstāvīgas dzīves uzsākšanai’’ un papildināti ar jaunu sadaļu ‘’V1. Atbalsts pilngadību sasniegušajam bērnam un pilngadīgai personai’’, līdz ar to nepieciešams noteikt Saistošo noteikumu Nr.SN21/2023 izdošanas pamatojums atbilstoši MK noteikumiem Nr.857. 1.2.2. izslēgt dubultā finansējuma risku mājsaimniecībām, kuras atbilst vairākām mērķa grupām (piemēram, gan atbilst trūcīgas mājsaimniecības statusam, gan pilda aizbildņa pienākumus, gan ir ģimene, kurā ir trīs vai vairāk bērni) un ir tiesības saņemt pabalstu vienam mērķim (piemēram, ēdināšanai vispārīgā izglītības iestādēs, skolēna apģērba iegādei).  1.3. Ņemot vērā iepriekšminēto, ir sagatavots Saistošo noteikumu projekts "Grozījumi Olaines novada pašvaldības domes 2023. gada 27. septembra saistošajos noteikumos Nr.SN21/2023 “Par materiālo palīdzību bārenim un bez vecāku gādības palikušam bērnam Olaines novadā” |
| 2. Fiskālā ietekme uz pašvaldības budžetu | Saistošo noteikumu projekts precizē spēkā esošos saistošos noteikumus Nr.SN21/2023. Saistošo noteikumu izpildes nodrošināšanai nebūs nepieciešami papildu finanšu līdzekļi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projekts nerada ietekmi uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| 4. Ietekme uz administratīvajām procedūrām un to izmaksām | Nav ietekmes uz administratīvajām procedūrām un to izmaksām. |
| 5. Ietekme uz pašvaldības funkcijām un cilvēkresursiem | Nav ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu | Saistošo noteikumu projekta izpildi nodrošina Olaines novada pašvaldības aģentūra ‘’Olaines sociālais dienests’’. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu projekts ir izstrādāts iecerētā mērķa sasniegšanas nodrošināšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2024. gada \_\_\_\_\_\_\_\_\_\_\_\_\_\_\_\_ līdz 2024.gada \_\_\_\_\_\_\_\_\_\_\_\_\_\_\_\_\_\_\_publicēts pašvaldības mājaslapā sabiedrības viedokļa noskaidrošanai.  Par saistošo noteikumu projektu pašvaldība \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs  A. Bergs